  Виталий Пронин Дырпавож гуртэ, вордӥськем юртэ Палэнын сыло, кинэ ке витё. Гурт пумын беризь мунё кадь сылэ, Кошкем калыкез весь возьма на со. Тулыс но гужем куашетэ гуртэ, Ураме учкод — котырак садъёс. Сяськая сирень, палэзьпу пиштэ, Веттасько вайёс, вож кызьпу куаръёс. Уз вунэ ноку пичи дыръёсы: Небыт музъемез гольык пыд лёгай, Мон ошмес дурын эшъёсын шудӥ Но юзмыт вуаз киосме веттай. Али но Бадӟым Апачмы вадьсын Поръя, дыр, ӧрӟи но кырӟа уӵы. Та атай юртэ котьку син азям, Вордӥськем гуртэ котьку сюлэмам. ________ Галина ИВАНОВА. Кез ёросысь Дырпа гурт  